**PROGRAMUL OPERAŢIONAL CAPITAL UMAN**

**Cod 2014RO05M9OP001**

**Obiectivul tematic 09 - Promovarea incluziunii sociale, combaterea sărăciei și a oricărei forme de discriminare**

**Prioritatea de investiții 9.ii - Integrarea socio-economică a comunităților marginalizate, cum ar fi romii**

**Axa Prioritară 4 - Incluziunea socială și combaterea sărăciei**

**Obiectivul Specific 4.4 - Reducerea numărului de persoane aparținând grupurilor vulnerabile prin furnizarea unor servicii sociale/ medicale/ socio-profesionale/ de formare profesională adecvate nevoilor specifice**

**GHIDUL SOLICITANTULUI - CONDIȚII SPECIFICE**

**Sprijin pentru persoanele angajate în cadrul întreprinderilor al căror domeniu de activitate este afectat direct ca urmare a declarării situațiilor de epidemii**

**MARTIE 2020**

**CUPRINS**

[**CAPITOLUL 1. Informații despre apelul de proiecte** 3](#_Toc36465084)

[1.1 Obiectivul tematic, rezultate așteptate 4](#_Toc36465085)

[1.2 Tipul apelului de proiecte și perioada de depunere proiectelor 4](#_Toc36465086)

[1.3. Acțiunile sprijinite în cadrul apelului 5](#_Toc36465087)

[1.4. Teme secundare FSE 5](#_Toc36465088)

[1.5 Teme orizontale 6](#_Toc36465089)

[1.6 Tipuri de solicitanți eligibili 6](#_Toc36465090)

[1.7 Durata proiectului 6](#_Toc36465091)

[1.8 Grup țintă 6](#_Toc36465092)

[1.9. Indicatori specifici de program 7](#_Toc36465093)

[1.10. Alocarea financiară stabilită 8](#_Toc36465094)

[1.11 Valoarea maximă a proiectului, rata de cofinanțare 9](#_Toc36465095)

[**1.11.1 Valoarea maximă a proiectului** 9](#_Toc36465096)

[**1.11.2 Contributia proprie minima a solicitantului** 9](#_Toc36465097)

[**CAPITOLUL 2. Reguli pentru acordarea finanțării** 10](#_Toc36465098)

[2.1 Eligibilitatea solicitantului/ partenerilor 10](#_Toc36465099)

[2.2. Eligibilitatea proiectului 10](#_Toc36465100)

[2.3. Încadrarea cheltuielilor 10](#_Toc36465101)

[**CAPITOLUL 3. Completarea cererii de finanțare** 13](#_Toc36465102)

[**CAPITOLUL 4. Procesul de evaluare și selecție a proiectelor** 13](#_Toc36465103)

[**CAPITOLUL 5. Depunerea și soluționarea contestațiilor** 14](#_Toc36465104)

[**CAPITOLUL 6. Contractarea proiectelor – descrierea procesului** 14](#_Toc36465105)

[**Anexe** 14](#_Toc36465106)

# **CAPITOLUL 1. Informații despre apelul de proiecte**

**Context**

COVID-19, cunoscut în mod obișnuit sub numele de Coronavirus, este o urgență severă de sănătate publică pentru cetățeni, societăți și economii[[1]](#footnote-1). Pandemia provocata de acest virus impune o povară grea pentru indivizi și societăți și pune sub o tensiune severă toate sistemele de îngrijire a sănătății oamenilor. Pe lângă impactul social și uman semnificativ, pandemia de Coronavirus reprezintă un șoc economic major pentru UE, răspândirea virusului determinind perturbarea lanțurilor de aprovizionare globale, volatilitatea în piețele financiare, șocurile cererii consumatorilor și impactul negativ în sectoarele cheie precum călătoriile și turism. Piețele bursiere europene au scăzut cu aproximativ 30% față de mijlocul lunii februarie, cea mai puternică scădere lunară de la începutul crizei financiare din 2008.

In acest context, Comisia Europeana va utiliza toate instrumentele de care dispune pentru a atenua consecințele pandemiei, în special:

* Asigurarea aprovizionării sistemelor de sănătate, prin menținerea integrității pieței unice, a producției și distribuției de lanțuri valorice;
* Sprijinirea oamenilor astfel încât veniturile și locurile de muncă să nu fie afectate în mod disproporționat și să evite efectele permanente ale acestei crize;
* Sprijinirea întreprinderilor și asigurarea faptului că lichiditățile sectorului financiar pot continua să ajute economia;
* Permiterea statelor membre să acționeze în mod decisiv și coordonat, prin utilizarea flexibilității depline a schemelor privind ajutorul de stat și Pactului de stabilitate și de creștere.

In ceea ce priveste atenuarea impactului pandemiei asupra ocupării forței de muncă, Comisia Europeana precizeaza ca toti angajații trebuie să fie protejati împotriva șomajului și a pierderilor de venituri, pentru a evita un efect ulterior permanent. Comisia este pregătită să sprijine statele membre în acest sens, promovând, în special, programele de lucru pe termen scurt, respectiv programele de perfecționare și recalificare profesională care și-au dovedit eficacitatea în trecut.

De asemenea, Comisia va accelera pregătirea propunerii legislative privind un „Un sistem european de reasigurare de șomaj” cu scopul de a sprijini politicile statelor membre de păstrare a locurilor de muncă și a competențelor. În plus, inițiativa de investiții privind răspunsul împotriva virusului (Corona Response Investment Initiative) va facilita mobilizarea Fondului social european, un fond destinat sprijinirii angajaților și asistenței medicale. Fondul european de ajustare la globalizare (FEG) ar putea fi, de asemenea, mobilizat pentru a sprijini lucrătorii disponibilizați și lucrătorii care desfășoară o activitate independentă în condițiile actualului și viitorului Regulament. Până la 179 milioane de euro sunt disponibile în 2020 pentru a lupta împotriva crizei provocate de coronavirus.

Sunt necesare măsuri specifice pentru a atenua impactul asupra ocupării forței de muncă pentru angajatii din sectoarele economice cel mai puternic afectate, indeosebi atunci când producția /desfacerea este întreruptă. UE este pregătită să sprijine statele membre în atenuarea impactului crizei sanitare asupra muncitorilor, prin intermediul fondurilor structurale ale UE, inclusiv prin Fondul social european. În plus, Comisia va accelera pregătirea propunerii legislative pentru un sistem european de reasigurare a șomajului. Această inițiativă își propune să îi sprijine și să-i protejeze pe cei care și-au pierdut locul de muncă în caz de șocuri mari, precum și pentru a reduce presiunea asupra finanțelor publice naționale, consolidând astfel dimensiunea socială a Europei și sporindu-i coeziunea.

Având în vedere evoluția situației epidemiologice internaționale determinată de răspândirea coronavirusului SARS-CoV-2 la nivelul a peste 150 de țări, în care aproximativ 600.000 de persoane au fost infectate și aproximativ 27.000 au decedat, precum și declararea „Pandemiei” de către Organizația Mondială a Sănătății, la data de 11.03.2020, prin Decretului Președintelui României nr. 195 din 16 martie 2020 a fost instituita starea de urgență pe teritoriul României.

În contextul infectării cu coronavirusul SARS- CoV-2 la nivel european și global, România este unul din Statele Membre direct afectate de această pandemie. Astfel, la data de 28 martie 2020, pe teritoriul României, au fost confirmate 1.760 de cazuri de persoane infectate cu virusul COVID – 19, și autoritățile de resort se așteaptă la creșterea progresivă a numărului persoanelor afectate.

În acest context, Romania consideră necesar si oportun ca FSE să sprijine persoanele care se află în șomaj tehnic ca urmare a declarării situațiilor de epidemii (ex. COVID – 19).

Prin Ordonanța de urgență nr. 30/21.03.2020 pentru modificarea și completarea unor acte normative, precum și pentru stabilirea unor măsuri în domeniul protecției sociale în contextul situației epidemiologice determinate de răspândirea coronavirusului SARS-CoV-2modificată prin Ordonanța de urgență nr. 32/26.03.2020, precum și prin Ordonanțele militare emise pe perioada stării de urgență și prin alte acte emise de autorități competente, Guvernul României a stabilit modalitatea de implementare a măsurilor în domeniul protecției sociale în contextul situației epidemiologice determinate de răspândirea coronavirusului SARS-CoV-2.

**Abordarea POCU cu privire la situația persoanele care se află în șomaj tehnic ca urmare a declarării situațiilor de epidemii (ex. COVID – 19)**

Foarte multe companii sunt afectate direct sau indirect de epidemia produsa de coronavirusul SARS- CoV-2 și in acest context multe companii nu au veniturile necesare pentru a asigura plata salariilor angajaților, existand astfel riscul ca angajații să fie trimiși în șomaj, să fie dați afară utilizându-se cazul de forță majoră sau să li se suspende contractul de muncă.

În cadrul prezentului apel de proiecte sunt eligibile toate regiunile României, atât cele mai puțin dezvoltate cât și regiunea mai dezvoltată București-Ilfov, iar actiunile vor viza măsuri de sprijin pentru persoanele angajate în cadrul întreprinderilor al căror domeniu de activitate este afectat direct ca urmare a declarării situațiilor de epidemii (ex. COVID – 19), prin acordarea de stimulente financiare (subventii) angajatorilor, pe perioada suspendării contractului individual de muncă din iniţiativa angajatorului, potrivit prevederilor art. 52 in baza art. 52 alin. (1) lit. c) din Legea nr. 53/2003 - Codul Muncii, cu modificarile si completarile ulterioare, în cazul întreruperii temporare a activităţii ca urmare a efectelor produse de coronavirusul SARS- CoV-2.

**1.1 Obiectivul tematic, rezultate așteptate**

**Obiectivul tematic 09 - Promovarea incluziunii sociale, combaterea sărăciei și a oricărei forme de discriminare**

**Prioritatea de investiții 9.ii - Integrarea socio-economică a comunităților marginalizate, cum ar fi romii**

**Axa Prioritară 4 - Incluziunea socială și combaterea sărăciei**

**Obiectivul Specific 4.4 - Reducerea numărului de persoane aparținând grupurilor vulnerabile prin furnizarea unor servicii sociale/ medicale/ socio-profesionale/ de formare profesională adecvate nevoilor specifice**

* **Rezultate așteptate:**
* Număr de persoane angajate în cadrul întreprinderilor al căror domeniu de activitate este afectat direct ca urmare a declarării situațiilor de epidemii (ex. COVID – 19) care au depășit situația de vulnerabilitate

## **1.2 Tipul apelului de proiecte și perioada de depunere proiectelor**

Prezentul apel de propuneri de proiecte este un apel de tip non-competitiv, cu termen limita de depunere.

Prezentul apel de propuneri de proiecte este destinat implementarii actelor normative privind stabilirea unor măsuri în domeniul protecției sociale în contextul situației epidemiologice determinată de răspândirea coronavirusului SARS-CoV-2.

**SISTEMUL INFORMATIC MySMIS 2014 VA FI DESCHIS ÎN DATA DE ... 2020 ORA 16.00 SI SE VA ÎNCHIDE IN DATA DE ... 2020, ORA 16.00.**

Elaborarea propunerii de proiect va urma fazele mecanismului non-competitiv menționate la secțiunea II. Mecanismul non-competitiv, din *Metodologia de verificare, evaluare şi selecție a proiectelor în cadrul Programului Operaţional Capital Uman 2014-2020.*

## **1.3. Acțiunile sprijinite în cadrul apelului**

În acord cu prevederile POCU 2014-2020, activitățile considerate eligibile in cadrul prezentului apel de proiecte sunt cele care urmăresc atingerea Obiectivului Tematic 9.

Prezentul apel de proiecte **finanțează următoarele tipuri de acțiuni** care se adresează grupului țintă prevăzut în prezentul Ghid:

**Activitatea 1 (relevanta si obligatorie): Subvenționarea locurilor de muncă**

**Aceasta activitate are in vedere acordarea de subvenții pentru persoanele care se află în șomaj, angajate în cadrul întreprinderilor al căror domeniu de activitate este afectat direct ca urmare a declarării situațiilor de epidemii (ex. COVID – 19), potrivit** **Ordonanțelor militare și altor acte emise de autorități competente pe perioada stării de urgență.**

Conditiile de acordare a subventiilor si cuantumul acestora sunt in conformitate cu prevederile OUG nr. 30/2020 pentru modificarea și completarea unor acte normative, precum și pentru stabilirea unor măsuri în domeniul protecției sociale în contextul situației epidemiologice determinate de răspândirea coronavirusului SARS-CoV-2, modificată prin Ordonanța de urgență nr. 32/26.03.2020.

In cadrul prezentului apel de proiecte sunt eligibile subventiile acordate in baza OUG nr. 30/2020, modificată prin Ordonanța de urgență nr. 32/26.03.2020, suportate din bugetul asigurărilor pentru șomaj, acordate companiilor a căror activitate a fost afectată in mod direct de epidemie si care au dispus măsura întreruperii temporare a activităţii, în sensul de intrare în şomaj tehnic a angajatilor.

Pot fi solicitate la rambursare acele subventii pentru care solicitantul/ beneficiarul finantarii prin prezentul apel de proiecte a efectuat verificarea declaraţiilor depuse de angajatori si a listelor cu angajați, pe baza cărora companiile au beneficiat de fondurile alocate in baza OUG nr. 30/2020, modificată prin Ordonanța de urgență nr. 32/26.03.2020. În acest sens, Beneficiarul finanțării se va asigura ca in implementarea proiectului va solicita la rambursare subvenții aferente doar acelor companii direct afectate ca urmare a declarării situațiilor de epidemii (ex. COVID – 19).

## **1.4. Teme secundare FSE**

În cererea dumneavoastră de finantare va trebui să evidențiați în secțiunea relevantă, tema/temele secundară/secundare vizată/vizate, descrierea modului in care proiectul dumneavoastră contribuie la aceasta temă secundară/aceste teme secundare, precum și costul estimat al măsurilor din proiect care vizează tema/temele secundare.

| **Tema secundară** | **Pondere minimă pe proiect** |
| --- | --- |
| 01. Sprijinirea tranziției către o economie cu emisii scăzute de dioxid de carbon și eficientă din punctul de vedere al utilizării resurselor. | 2% |
| 02. Inovare socială | 5% |
| 06. Nediscriminare | 2% |

Procentele din tabelul de mai sus reprezintă ponderi din totalul alocărilor aferente temelor secundare la nivel AP 4.

În cadrul cererii de finanțare, la secțiunea „Buget - Activități și cheltuieli”, solicitantul va menționa în câmpul „Justificarea cheltuielii” tema secundară vizată de cheltuiala respectivă și va explica modul în care cheltuiala contribuie la tema secundară și care este procentul din cheltuială aferent temei secundare vizate.

## **1.5 Teme orizontale**

În cadrul proiectului dumneavoastră va trebui să evidențiați, în secțiunea relevantă din cadrul cererii de finanțare, contribuția la temele orizontale stabilite prin POCU 2014-2020.

**Prin activitățile propuse în cadrul proiectului trebuie asigurată contribuția la cel puțin una din temele orizontale de mai jos.**

* **Dezvoltare durabilă** - în cadrul procesului de selecție pot fi acordate puncte suplimentare proiectelor care contribuie la tema orizontală – sprijinirea tranziției către o economie bazată pe emisii scăzute de carbon sau celor care propun în implementarea operațiunilor aspecte legate de locuri de muncă verzi,
* **Egalitatea de șanse, non-discriminarea etc,**
* **Utilizarea TIC și contribuția la dezvoltarea de competențe digitale**.

Pentru informații privind temele orizontale se va consulta: Ghid – integrare teme orizontale în cadrul proiectelor finanţate din FESI 2014-2020 disponibil la <http://www.fonduri-ue.ro/orientari-beneficiari>.

## **1.6 Tipuri de solicitanți eligibili**

* *MMPS/SPO, respectiv* *Agentia Nationala pentru Ocuparea Fortei de Munca (ANOFM), inclusiv prin unităţile subordonate (AMOFM/AJOFM).*

## **1.7 Durata proiectului**

Durata de implementare a proiectului reprezintă durata aferentă perioadei de eligibilitate a cheltuielilor solicitate la rambursare.

Perioada de implementare a proiectului nu poate depăși durata de implementare a programului.

La completarea cererii de finanțare în sistemul electronic va trebui evidențiată durata fiecărei activități și sub-activități incluse în proiect.

## **1.8 Grup țintă**

În cadrul prezentului apel de proiecte, grupul țintă este format din:

• Persoane angajate în cadrul întreprinderilor a căror activitate este direct afectată ca urmare a declarării situațiilor de epidemii (ex. COVID – 19)

N.B. Beneficiarii de finanțare nerambursabilă au obligația de a respecta prevederile Regulamentului (UE) nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul general privind protecția datelor), transpuse în legislația națională prin Legea nr. 190/2018, precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpuseă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.

Astfel, participanții la activitățile proiectului vor fi informați despre obligativitatea de a furniza datele lor personale si despre faptul că datele lor personale vor fi prelucrate în aplicațiile electronice SMIS/MySMIS, în toate fazele de evaluare/ contractare/ implementare/ sustenabilitate a proiectului, cu respectarea dispozițiilor legale menționate. Beneficiarii trebuie să facă dovada ca au obținut consimțământul pentru prelucrarea datelor cu caracter personal de la fiecare participant, în conformitate cu prevederile legale menționate.

Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

## **1.9. Indicatori specifici de program**

Cererea de finanțare va include indicatorul de realizare prezentat în continuare:

| **Indicatori de realizare** | | |
| --- | --- | --- |
| **Cod** | **Regiune de dezvoltare** | **Denumire indicator** |
| 4S16 | Regiuni mai putin dezvoltate  Regiune dezvoltată | Persoane care beneficiază de sprijin, angajate în cadrul întreprinderilor a căror activitate este afectată ca urmare a declarării situațiilor de epidemii (ex. COVID – 19) |

**Raportarea indicatorilor:**

Conform Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului, „Participanți” sunt *persoanele care beneficiază în mod direct de o intervenție din FSE, care pot fi identificate și cărora li se pot solicita caracteristicile, și pentru care sunt angajate cheltuieli specifice. Alte persoane nu vor fi clasificate ca participanți.*

Conform Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului, art. 5 *”Toți indicatorii comuni de realizare și de rezultat trebuie raportați pentru toate prioritățile de investiții”.* Pentru a răspunde acestei cerințe, solicitantul va avea obligația raportării indicatorilor comuni, conform **ghidului de raportare indicatori (comuni și specifici de program).**

Toate datele aferente indicatorilor privind participanții trebuie raportate conform atributelor menţionate în anexa I a Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului)

Solicitantul va putea selecta dintr-o listă predefinită în aplicația informatică indicatorii aferenți cererii de propuneri de proiecte și va completa ținte pentru acei indicatori pentru care se solicită acest lucru, așa cum i se va semnala și în sistemul informatic.

Definițiile indicatorilor de rezultat și realizare se regăsesc în Ghidul practic pentru colectarea și raportarea indicatorilor POCU/Fișele individuale ale indicatorilor POCU, disponibile la adresa <http://www.fonduri-ue.ro/fisele-individuale-ale-indicatorilor-pocu>.

După semnarea contractului de finanţare nerambursabilă cu AM/OI responsabil, dumneavoastră, în calitate de beneficiar, va trebui să demaraţi procedurile legale în vederea înregistrării ca operator de date cu caracter personal. Participanţii, în conformitate cu prevederile legale în vigoare, vor semna o declaraţie prin care îşi dau acordul privind utilizarea şi publicarea datelor personale.

## **1.10. Alocarea financiară stabilită**

Pentru prezentul apel de proiecte, alocarea *dedicată atât regiunilor mai puțin dezvoltate cat și regiunii dezvoltate București- Ilfov este* este de ........................ euro (contributia UE + contributia națională)**,**

* **pentru regiunile mai puțin dezvoltate (Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia), suma totală disponibilă este de ..................... euro, din care contribuția UE este de .................. euro (corespunzând unei contribuții UE de 85%), iar contribuția națională este de .................... euro (corespunzând unei contribuții naționale de 15%);**
* **pentru regiunea dezvoltată (București-Ilfov), suma totală disponibilă este de .................... euro, din care contribuția UE este de .............. euro (corespunzând unei contribuții UE de 80%), iar contribuția națională este de ................ euro (corespunzând unei contribuții naționale de 20%).**

În conformitate cu prevederile art. 12 alin (1) din Ordonanța de Urgență a Guvernului nr. 40/2015 cu modificarile si completarile ulterioare,  „Autorităţile de management sunt autorizate să încheie/să emită contracte/decizii/ordine de finanţare a căror valoare poate determina depăşirea, în limitele stabilite mai jos, a sumelor alocate în euro, la nivel de program din Fondul european de dezvoltare regională, Fondul de coeziune, Fondul social european, Fondul de ajutor european destinat celor mai defavorizate persoane şi cofinanţare de la bugetul de stat, cu încadrare în creditele de angajament aprobate anual cu această destinaţie prin legile bugetare anuale.Astfel:   
(…) c) în limita a 50% pentru autoritatea de management Programul operaţional Capital uman, autoritatea de management pentru Programul operaţional Capacitatea administrativă şi autoritatea de management pentru Programul operaţional Asistenţă tehnică”.

## **1.11 Valoarea maximă a proiectului, rata de cofinanțare**

### **1.11.1 Valoarea maximă a proiectului**

Valoarea totală a unui proiect va fi calculata ținând cont de prevederile legale in vigoare in ceea ce privește programul de subvenționare, raportate la numărul de persoane cuprinse in grupul ținta al proiectului, la care se adaugă cheltuielile aferente managementului de proiect si echipei de implementare a proiectului, precum si, daca este cazul, cheltuielile generale de administrație (indirecte pe bază de costuri reale) in limita a maxim 15% din cheltuielile directe eligibile.

**Valoarea maximă eligibilă proiectului nu poate depăși alocarea financiară stabilită pentru prezentul apel de proiecte, prevăzută la punctul 1.10. din prezentul ghid al solicitantului, la care se adaugă coeficientul de supracontractare prevăzut în actele normative în vigoare.**

Bugetul proiectului va fi exprimat DOAR în lei.

Cursul de schimb care va fi utilizat pentru stabilirea acestei valori este cursul Inforeuro aferent lunii ................. 2020, respectiv 1 EURO = .................. RON, disponibil la următoarea adresa: <http://ec.europa.eu/budget/contracts_grants/info_contracts/inforeuro/index_en.cfm>.

### **1.11.2 Contributia proprie minima a solicitantului**

Contribuția proprie minima a solicitantului reprezintă o valoare obținuta prin aplicarea procentului minim de cofinanțare proprie (C.pr) la valoarea eligibila angajata de solicitant in cadrul proiectului.

In cadrul prezentului apel de proiecte, procentul minim de cofinantare proprie (C.pr.) obligatoriu pentru fiecare tip de entitate juridica, este prezentat in sectiunea 4.3.1. Cofinantarea proprie minima a beneficiarului din cadrul documentului Orientari privind accesarea finantarilor in cadrul Programului Operational Capital Uman 2014-2020, cu modificarile si completarile ulterioare.

Pentru proiectul finanțat în contextul prezentului ghid, valoarea eligibilă a proiectului, contribuția privată proprie, cofinanțarea UE, asistența financiară nerambursabilă solicitată vor fi defalcate automat de sistemul informatic pe cele două tipuri de regiuni de dezvoltare (mai puțin dezvoltate/ regiune mai dezvoltată) în baza unei pro-rata (pentru regiunea dezvoltată – 11,29322655%, iar pentru regiunile mai puțin dezvoltate – 88,70677345% din total).

# **CAPITOLUL 2. Reguli pentru acordarea finanțării**

**2.1 Eligibilitatea solicitantului/ partenerilor**

Se va avea în vedere capitolul relevant din *documentul Orientări privind accesarea finanțărilor în cadrul Programului* Operational Capital Uman *2014-2020, cu modificarile si completarile ulterioare,* disponibil la <http://mfe.gov.ro/programe/autoritati-de-management/am-pocu/> .

## **2.2. Eligibilitatea proiectului**

Se va avea în vedere capitolul relevant din *documentul Orientări privind accesarea finanțărilor în cadrul Programului* Operational Capital Uman *2014-2020, cu modificarile si completarile ulterioare,* disponibil la <http://mfe.gov.ro/programe/autoritati-de-management/am-pocu/> .

## **2.3. Încadrarea cheltuielilor**

Listă privind încadrarea cheltuielilor aferente proiectului în categoriile/ subcategoriile de cheltuieli conform MySMIS:

|  |  |  |
| --- | --- | --- |
| **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ subactivitatea în cauză | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| 9-Cheltuieli aferente managementului de proiect | 23-Cheltuieli salariale cu managerul de proiect | * Salariu manager de proiect |
| 25-Cheltuieli salariale | 83 - Cheltuieli salariale cu personalul implicat in implementarea proiectului (în derularea activităților, altele decât management de proiect) | * Salarii pentru personalul implicat in implementarea proiectului (altele decât management de proiect). |
| 164 - Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | * Contribuții angajat şi angajator pentru manager de proiect * Contribuții angajat şi angajator pentru personalul implicat in implementarea proiectului (altele decât management de proiect). |
| 87 - Onorarii/venituri asimilate salariilor | * Onorarii/venituri asimilate salariilor pentru expertii proprii/cooptati |
| 26-Cheltuieli cu subvenții/ burse/ premii | 91- Subvenții /prime | * Subvenții pentru persoanele angajate în cadrul întreprinderilor a căror activitate este direct afectată ca urmare a declarării situațiilor de epidemii (ex. COVID – 19)   Acestea se acorda in cuantumurile si conditiile prevazute de Art. 11, alin. (1) din OUG nr. 30/2020 pentru modificarea și completarea unor acte normative, precum și pentru stabilirea unor măsuri în domeniul protecției sociale în contextul situației epidemiologice determinate de răspândirea coronavirusului SARS-CoV-2, modificată prin Ordonanța de urgență nr. 32/26.03.2020. |
| 21-Cheltuieli cu achizitia de active fixe corporale (altele decât terenuri si imobile), obiecte de inventar, materii prime si materiale, inclusiv materiale consumabile | 70-Cheltuieli cu achizitia de materii prime, materiale consumabile si alte produse similare necesare proiectului | * Materiale consumabile necesare proiectului * Papetarie * Cheltuieli cu materialele auxiliare * Cheltuieli cu materialele pentru ambalat * Multiplicare * Licente si software necesare proiectului |
| 27-Cheltuieli cu deplasarea | 98- Cheltuieli cu deplasarea pentru personal propriu și experți implicați in implementarea proiectului | * Cheltuieli pentru cazare * Cheltuieli cu diurna personalului propriu * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gara, autogara sau port si locul delegarii ori locul de cazare, precum si transportul efectuat pe distanta dintre locul de cazare si locul delegarii) * Taxe si asigurari de calatorie si asigurari medicale aferente deplasarii |
| 5-Cheltuieli cu închirierea, altele decât cele prevăzute la cheltuielile generale de administrație | 9-Cheltuieli cu închirierea, altele decât cele prevăzute la cheltuielile generale de administrație | * Închiriere spatii pentru desfasurarea diverselor activitati ale operatiunii * Închiriere echipamente * Închiriere vehicule * Închiriere diverse bunuri |
| 28-Cheltuieli de tip FEDR | 163 - cheltuieli de tip FEDR cu excepția construcțiilor, terenurilor, achiziția imobilelor | Alte echipamente:  o Echipamente de calcul şi echipamente periferice de calcul;  o Cablare rețea internă;  o Achiziționare şi instalare de sisteme şi echipamente pentru persoane cu dizabilități;  o Mobilier, birotică, echipamente de protecție a valorilor umane şi materiale |

|  |  |  |
| --- | --- | --- |
| **Cheltuieli indirecte** | | |
| **Cheltuieli generale de administrație (Cheltuielile eligibile indirecte**) reprezintă cheltuielile efectuate pentru funcționarea de ansamblu a proiectului şi nu pot fi atribuite direct unei anumite activități. | | |
| 10-Cheltuieli generale de administrație | 30-Cheltuieli generale de administrație (indirecte pe bază de costuri reale) | * Salarii aferente experților suport pentru activitatea managerului de proiect * Salarii aferente personalului administrativ și auxiliar * Contribuții sociale aferente cheltuielilor salariale și cheltuielilor asimilate acestora (contribuții angajați și angajatori). * Chirie sediu administrativ al proiectului * Plata serviciilor pentru medicina muncii, prevenirea și stingerea incendiilor, sănătatea și securitatea în muncă pentru personalul propriu * Utilități:   a) apă și canalizare  b) servicii de salubrizare  c) energie electrică  d) energie termică și/sau gaze naturale  e) telefoane, fax, internet, acces la baze de date  f) servicii poștale și/sau servicii curierat   * Servicii de administrare a clădirilor:   a) întreținerea curentă  b) asigurarea securității clădirilor  c) salubrizare și igienizare   * Servicii de întreținere și reparare echipamente și mijloace de transport:   a) întreținere echipamente  b) reparații echipamente  c) întreținere mijloace de transport  d) reparații mijloace de transport   * Conectare la rețele informatice * Arhivare documente * Multiplicare, cu excepția materialelor de informare şi publicitate * Cheltuieli financiare și juridice (notariale):   + prime de asigurare obligatorie auto (excluzând asigurarea CASCO)   + cheltuieli aferente deschiderii, gestionării și operării contului/conturilor bancare al/ale proiectului * Materiale consumabile:   + cheltuieli cu materialele auxiliare   + cheltuieli cu materialele pentru ambalat   + cheltuieli cu alte materiale consumabile * Producția materialelor publicitare și de informare * Tipărirea/multiplicarea materialelor publicitare și de informare * Difuzarea materialelor publicitare și de informare * Dezvoltare/adaptare pagini web * Închirierea de spațiu publicitar * Alte activități de informare și publicitate |
| **Cheltuielile generale de administrație vor fi decontate pe baza de costuri reale, în baza documentelor justificative, in limita a maxim 15% din cheltuielile directe eligibile** | | |

**În cadrul acestui apel de proiecte, vor putea fi decontate și cheltuieli efectuate anterior semnării contractului de finanțare și începerii implementării proiectului, însă nu mai devreme de 1.02.2020, cu respectarea prevederilor Regulamentului (UE) nr. 1303/2013 al Parlamentului European și al Consiliului/17 decembrie 2013, articolul 65 Eligibilitatea alin. (6) conform cărora „Operațiunile nu sunt selectate pentru sprijin din partea fondurilor ESI dacă au fost încheiate în mod fizic sau implementate integral înainte de depunerea de către beneficiar a cererii de finanțare în cadrul programului la autoritatea de management, indiferent dacă toate plățile aferente au fost efectuate de către beneficiar”, transpuse în legislația naționala prin dispozițiile art. 2 alin. (9) din Hotărârea Guvernului nr. 399/2015 care prevăd următoarele: „În conformitate cu prevederile art. 65 alin. (6) din Regulamentul (UE) nr. 1.303/2013, cheltuielile realizate în cadrul operațiunilor care au fost încheiate în mod fizic sau implementate integral înainte de depunerea de către beneficiar a cererii de finanțare în cadrul programului nu sunt eligibile indiferent dacă toate plățile aferente au fost efectuate de către beneficiar.**

**Se va tine cont, de asemenea, de prevederile Regulamentului (UE) nr. 1303/2013 al Parlamentului European și al Consiliului/17 decembrie 2013, articolul 65 Eligibilitatea, alin (2) conform căruia „Cheltuielile sunt eligibile pentru o contribuție din partea fondurilor ESI dacă au fost suportate de un beneficiar și plătite între data transmiterii programului către Comisie sau data de 1 ianuarie 2014, oricare dintre aceste date este mai apropiată, și 31 decembrie 2023”, transpus în legislația naționala prin dispozițiile art. 2, alin. (1), lit. a) din H.G. nr. 399/2015 care prevăd următoarele: (1) Fără a încălca prevederile art. 3 şi 4, pentru a fi eligibilă, o cheltuială trebuie să îndeplinească cumulativ următoarele condiţii cu caracter general:**

**a) să respecte prevederile art. 65 alin. (2)-(5) din Regulamentul (UE) nr. 1.303/2013, precum şi perioada de implementare stabilită de către autoritatea de management prin contractul/decizia/ordinul de finanţare.**

**Informare și publicitate proiect**

Conform *Metodologiei de verificare, evaluare şi selecție a proiectelor,* beneficiarul este obligat să descrie în cererea de finanțare activitățile obligatorii de informare și publicitate proiect (criteriu de eligibilitate proiect) prevăzute în documentul *Orientări privind accesarea finanțărilor în cadrul Programului Operațional Capital Uman 2014-2020*, *cu modificarile si completarile ulterioare,* CAPITOLUL 9 „Informare și publicitate”*.*

**NB Cheltuielile aferente activității de informare și publicitate proiect vor fi incluse la capitolul cheltuieli indirecte.**

**Reguli generale și specifice de decontare**

**Potrivit prevederilor** REGULAMENTUL (UE) NR. 1303/2013 AL PARLAMENTULUI EUROPEAN ȘI AL CONSILIULUI CAPITOLUL III Eligibilitatea cheltuielilor și caracterul durabil Articolul 65 –Eligibilitatea

La nivel de proiect pot fi decontate cheltuieli plafonate procentual, după cum urmează:

* **cheltuielile generale de administrație (cheltuieli indirecte pe bază de costuri reale)** vor fi decontate ca maximum 15% din cheltuielile directe ale proiectului.
* **cheltuieli de tip FEDR aferente cheltuielilor directe: maximum 10% din cheltuielile directe ale proiectului.**

# **CAPITOLUL 3. Completarea cererii de finanțare**

*Completarea cererii de finanțare se realizează în conformitate cu documentul* Orientări privind accesarea finanțărilor în cadrul Programului Operațional Capital Uman 2014-2020*, cu modificarile si completarile ulterioare.*

# **CAPITOLUL 4. Procesul de evaluare și selecție a proiectelor**

Selecția proiectelor se efectuează în conformitate cu prevederile:

* documentului *Orientări privind accesarea finanțărilor în cadrul Programului Operațional Capital Uman 2014-2020*
* *Metodologiei de evaluare și selecție a proiectelor POCU*
* *Grilei de verificare a conformității administrative și a eligibilității*
* *Grilei de evaluare și selecție tehnica si financiara*

# **CAPITOLUL 5. Depunerea și soluționarea contestațiilor**

* Procesul de soluționare a contestațiilor se desfășoară în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020, cu modificarile si completarile ulterioare* si cele aleMetodologiei de verificare, evaluare și selecție a proiectelor POCU.

**Termenul estimat de finalizare a evaluării (inclusiv soluționarea contestațiilor) este ... 2020.**

# **CAPITOLUL 6. Contractarea proiectelor – descrierea procesului**

Procesul de contractare se desfășoară în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020, cu modificările si completările ulterioare* disponibil la http://www.fonduri-ue.ro/pocu-2014#implementare-program***.***

**Termenul estimat de finalizare a procesului de contractare este ... 2020.**

# **Anexe**

ANEXA 1.Grila de verificare a conformității administrative și a eligibilității

ANEXA 2. Grila de evaluare și selecție tehnică și financiară

1. <https://ec.europa.eu/romania/news/20200313_raspuns_coordonat_covid19_ro>

   Comunicarea privind aspectele economice ale crizei COVID-19 [↑](#footnote-ref-1)